Šírte o nás dobré správy.
Jane Austenová: Pýcha a predsudok
Kto by nepoznal slávny román Jane Austenovej? Čítajú ho celé generácie dievčat a žien a štýlom Jane Austen sa inšpirujú aj ďalšie súčasné spisovateľky. Príbeh lásky múdrej a krásnej Elizabeth a navonok zdanlivo neprístupného pána Darcyho je zároveň príbehom o prekonávaní vlastnej pýchy, o zmene zmýšľania a to všetko v atraktívnom prostredí rôznych spoločenských vrstiev v Anglicku v 18. storočí.
Do románu sa začítala aj študentka nižšieho gymnázia Grétka Winterová. Čo v knihe objavila? A ako by vystihla hlavné postavy a ich vzťahy medzi sebou? Dozviete sa viac v krátkej nahrávke.
Recenziu nahrala: Grétka Winterová
Grétka má 12 rokov a chodí na osemročné gymnázium. Okrem neuveriteľného množstva prečítaných kníh sa zaujíma o históriu. Počas jedných letných prázdnin prečítala 30 kníh a na rok 2022 si dala predsavzatie, že prečíta presne 100 kníh. Grétka rada diskutuje na všetky možné témy. Vo voľnom čase tancuje a chodí na dramatický, zahrala si aj vo videoklipoch. Miluje smiech a čas strávený s kamarátmi.